sydpikensk
Sydpikensk er et italisk sprog, der kendes fra lidt over 20 indskrifter fra 500-400-tallet f.v.t., fundet i Picenum ved Adriaterhavet syd for Ancona. Indskrifterne blev først tydet i 1985. I teksterne forekommer en folkebetegnelse Safinos, og sydpikensk regnes nu derfor for at have været sabinernes talesprog.
Sydpikensk er ikke beslægtet med nordpikensk, da sidstnævnte slet ikke er et indoeuropæisk sprog.